NÁRODNÁ RADA SLOVENSKEJ REPUBLIKY

VII. volebné obdobie

**Návrh**

**ZÁKON**

**z ..............2018,**

**ktorým sa mení a dopĺňa zákon Národnej rady Slovenskej republiky** **č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení zákona Národnej rady Slovenskej republiky č. 374/1994 Z. z., zákona č. 172/1998 Z. z., zákona č. 453/2001 Z. z., zákona č. 289/2002 Z. z., zákona č. 460/2008 Z. z., zákona č. 154/2011 Z. z., zákona č. 32/2015 Z. z. a zákona č. 377/2015 Z. z. sa mení a dopĺňa takto:

V § 4 ods. 1 sa doterajšia tabuľka nahrádza touto tabuľkou:

 „

|  |  |  |  |  |  |
| --- | --- | --- | --- | --- | --- |
| 1. |  |  | do | 500 obyvateľov | 1,65-násobok |
| 2. | od | 501 | do | 1 000 obyvateľov | 1,83-násobok |
| 3. | od | 1 001 | do | 3 000 obyvateľov | 2,20-násobok |
| 4. | od | 3 001 | do | 5 000 obyvateľov | 2,41-násobok |
| 5. | od | 5 001 | do | 10 000 obyvateľov | 2,60-násobok |
| 6. | od | 10 001 | do | 20 000 obyvateľov | 2,81-násobok |
| 7. | od | 20 001 | do | 50 000 obyvateľov | 3,21-násobok |
| 8. | od | 50 001 | do | 100 000 obyvateľov | 3,54-násobok |
| 9. | nad |  |  | 100 000 obyvateľov | 3,98-násobok |

 “.

V § 4 ods. 2 sa slová „o 70 %“ nahrádzajú slovami „o 60 %“.

V § 5 odsek 1 znie:

„(1) Po zániku mandátu starostu z dôvodu skončenia funkčného obdobia patrí starostovi odstupné z rozpočtu obce v sume

dvojnásobku jeho priemerného mesačného platu, ak vykonával funkciu dlhšie ako šesť mesiacov,

trojnásobku jeho priemerného mesačného platu, ak vykonával funkciu jedno funkčné obdobie,

štvornásobku jeho priemerného mesačného platu, ak vykonával funkciu dve po sebe nasledujúce funkčné obdobia,

päťnásobku jeho priemerného mesačného platu, ak vykonával funkciu tri po sebe nasledujúce funkčné obdobia.“.

V § 5 sa za odsek 1 vkladá nový odsek 2, ktorý znie:

„(2) Odstupné podľa odseku 1 nepatrí, ak došlo k zániku mandátu z dôvodov uvedených v osobitnom predpise.9)“.

Doterajšie odseky 2 až 4 sa označujú ako odseky 3 až 5.

V § 5 ods. 4 a 5 sa slová „odseku 2“ nahrádzajú slovami „odseku 1“.

**Čl. II**

Tento zákon nadobúda účinnosť 1. novembra 2018.